**Πρόσκληση υποβολής προτάσεων 2018 — EAC/A05/2017**

**Πρόγραμμα Erasmus+**

(2017/C 361/04)

**1.   Εισαγωγή και στόχοι**

Η παρούσα πρόσκληση υποβολής προτάσεων βασίζεται στον κανονισμό (ΕΕ) αριθ. 1288/2013 του Ευρωπαϊκού Κοινοβουλίου και του Συμβουλίου[(1)](http://eur-lex.europa.eu/legal-content/EL/TXT/?uri=CELEX:C2017/361/04#ntr1-C_2017361EL.01003201-E0001), για τη θέσπιση του προγράμματος «Erasmus+», το πρόγραμμα της Ένωσης για την εκπαίδευση, την κατάρτιση, τη νεολαία και τον αθλητισμό, καθώς και στα ετήσια προγράμματα εργασίας 2017 και 2018 του Erasmus+. Το πρόγραμμα Erasmus+ καλύπτει την περίοδο 2014 έως 2020. Οι γενικοί και οι ειδικοί στόχοι του προγράμματος Erasmus+ ορίζονται στα άρθρα 4, 5, 11 και 16 του κανονισμού.

**2.   Δράσεις**

Η παρούσα πρόσκληση υποβολής προτάσεων καλύπτει τις ακόλουθες δράσεις του προγράμματος Erasmus+:

Βασική δράση 1 (ΒΔ1) — Μαθησιακή κινητικότητα ατόμων

—Κινητικότητα των ατόμων στον τομέα της εκπαίδευσης, της κατάρτισης και της νεολαίας

—Κοινά διπλώματα μάστερ Erasmus Mundus

Βασική δράση 2 (ΒΔ2) — Συνεργασία για την καινοτομία και την ανταλλαγή καλών πρακτικών

—Στρατηγικές συμπράξεις στον τομέα της εκπαίδευσης, της κατάρτισης και της νεολαίας

—Συμμαχίες γνώσης

—Τομεακές Συμμαχίες Δεξιοτήτων

—Ανάπτυξη ικανοτήτων στον τομέα της τριτοβάθμιας εκπαίδευσης

—Ανάπτυξη ικανοτήτων στον τομέα της νεολαίας

Βασική δράση 3 (ΒΔ3) — Υποστήριξη για πολιτικές μεταρρυθμίσεις

|  |  |
| --- | --- |
| — Διαρθρωμένος διάλογος: Συναντήσεις νέων και υπευθύνων για τη λήψη αποφάσεων στον τομέα της νεολαίας |  |

Δραστηριότητες Jean Monnet

|  |  |
| --- | --- |
| — | Έδρες Jean Monnet |

|  |  |
| --- | --- |
| — | Ενότητες Jean Monnet |

|  |  |
| --- | --- |
| — | Κέντρα αριστείας Jean Monnet |

|  |  |
| --- | --- |
| — | Υποστήριξη Jean Monnet σε ενώσεις |

|  |  |
| --- | --- |
| — | Δίκτυα Jean Monnet |

|  |  |
| --- | --- |
| — | Σχέδια Jean Monnet |

Αθλητισμός

|  |  |
| --- | --- |
| — | Συμπράξεις συνεργασίας |

|  |  |
| --- | --- |
| — | Μικρές συμπράξεις συνεργασίας |

|  |  |
| --- | --- |
| — | Μη κερδοσκοπικές ευρωπαϊκές αθλητικές εκδηλώσεις |

**3.   Επιλεξιμότητα**

Κάθε δημόσιος ή ιδιωτικός οργανισμός που δραστηριοποιείται στους τομείς της εκπαίδευσης, της κατάρτισης, της νεολαίας και του αθλητισμού μπορεί να υποβάλει αίτηση για χρηματοδότηση στο πλαίσιο του προγράμματος Erasmus+. Επιπλέον, ομάδες νέων που δραστηριοποιούνται σε εργασίες για τη νεολαία, αλλά όχι απαραίτητα στο πλαίσιο οργανώσεων νεολαίας, μπορούν να υποβάλουν αίτηση χρηματοδότησης για τη μαθησιακή κινητικότητα των νέων ατόμων και οργανωτών δραστηριοτήτων για τη νεολαία καθώς και για στρατηγικές εταιρικές σχέσεις στον τομέα της νεολαίας.

Οι ακόλουθες χώρες του προγράμματος μπορούν να συμμετέχουν πλήρως σε όλες τις δράσεις του προγράμματος Erasmus+[(2)](http://eur-lex.europa.eu/legal-content/EL/TXT/?uri=CELEX:C2017/361/04#ntr2-C_2017361EL.01003201-E0002):

* τα κράτη μέλη της Ευρωπαϊκής Ένωσης,
* οι χώρες ΕΖΕΣ/ΕΟΧ: Ισλανδία, Λιχτενστάιν και Νορβηγία,
* οι υποψήφιες προς ένταξη στην ΕΕ χώρες: Τουρκία και πρώην Γιουγκοσλαβική Δημοκρατία της Μακεδονίας.

Επιπλέον, ορισμένες δράσεις του προγράμματος Erasmus+ είναι ανοικτές σε οργανισμούς που προέρχονται από χώρες εταίρους.

Μπορείτε να ανατρέξετε στον οδηγό του προγράμματος Erasmus+ για περισσότερες λεπτομέρειες σχετικά με τους όρους συμμετοχής.

*Για τους Βρετανούς αιτούντες*: Λάβετε υπόψη ότι τα κριτήρια επιλεξιμότητας πρέπει να πληρούνται *καθ’ όλη* τη διάρκεια της επιχορήγησης. Εάν το Ηνωμένο Βασίλειο αποχωρήσει από την ΕΕ κατά τη διάρκεια της περιόδου επιχορήγησης χωρίς να συνάψει συμφωνία με την ΕΕ που να διασφαλίζει, ιδίως, ότι οι Βρετανοί αιτούντες εξακολουθούν να είναι επιλέξιμοι, θα σταματήσετε να λαμβάνετε χρηματοδότηση από την ΕΕ (ενώ θα συνεχίσετε, στο μέτρο του δυνατού, να συμμετέχετε) ή θα υποχρεωθείτε να εγκαταλείψετε το έργο.

**4.   Προϋπολογισμός και διάρκεια των σχεδίων**

Η υλοποίηση της παρούσας πρόσκλησης υποβολής προτάσεων εξαρτάται από τις παρακάτω προϋποθέσεις:

|  |  |
| --- | --- |
| — | τη διαθεσιμότητα των πιστώσεων που προβλέπονται στο σχέδιο προϋπολογισμού για το 2018 μετά την έγκριση του προϋπολογισμού για το 2018 από την αρμόδια για τον προϋπολογισμό αρχή ή, εάν ο προϋπολογισμός δεν εγκριθεί, όπως προβλέπεται στο σύστημα προσωρινών δωδεκατημορίων· |

|  |  |
| --- | --- |
| — | την έγκριση από την ευρωπαϊκή νομοθετική αρχή των πολυετών ενδεικτικών προγραμμάτων (MIP) 2018-2020 χωρίς σημαντικές τροποποιήσεις. |

Ο συνολικός προϋπολογισμός που προβλέπεται για την παρούσα πρόσκληση υποβολής προτάσεων εκτιμάται σε 2 490,9 εκατομμύρια ευρώ.

|  |  |  |
| --- | --- | --- |
| Εκπαίδευση και κατάρτιση: | 2 253,2 εκατομμύρια | ευρώ[(3)](http://eur-lex.europa.eu/legal-content/EL/TXT/?uri=CELEX:C2017/361/04#ntr3-C_2017361EL.01003201-E0003) |
| Νεολαία: | 188,2 εκατομμύρια | ευρώ |
| Jean Monnet: | 12,1 εκατομμύρια | ευρώ |
| Αθλητισμός: | 37,4 εκατομμύρια | ευρώ |

Ο συνολικός προϋπολογισμός που προβλέπεται για την πρόσκληση υποβολής προτάσεων, όπως και η κατανομή του, είναι ενδεικτικός και μπορεί να τροποποιηθεί με την επιφύλαξη τροποποίησης των ετήσιων προγραμμάτων εργασίας του Erasmus+. Οι πιθανοί υποψήφιοι καλούνται να ανατρέχουν τακτικά στα ετήσια προγράμματα εργασίας του Erasmus+ και στις τροποποιήσεις τους, που δημοσιεύονται στη διεύθυνση:

http://ec.europa.eu/dgs/education\_culture/more\_info/awp/index\_en.htm

όσον αφορά τον διαθέσιμο προϋπολογισμό για κάθε δράση που καλύπτει η πρόσκληση.

Το ύψος των επιχορηγήσεων που θα δοθούν, καθώς και η διάρκεια των σχεδίων ποικίλουν, σε συνάρτηση με παράγοντες όπως το είδος του σχεδίου και ο αριθμός των εταίρων που συμμετέχουν.

**5.   Προθεσμία υποβολής των αιτήσεων**

Όλες οι προθεσμίες υποβολής των αιτήσεων που προσδιορίζονται παρακάτω λήγουν στις 12:00 (μεσημέρι), ώρα Βρυξελλών.

|  |  |
| --- | --- |
| **Βασική δράση 1** | |
| Κινητικότητα των ατόμων στον τομέα της νεολαίας | 1 Φεβρουαρίου 2018 |
| Κινητικότητα των ατόμων στον τομέα της τριτοβάθμιας εκπαίδευσης | 1 Φεβρουαρίου 2018 |
| **Κινητικότητα των ατόμων στους τομείς της ΕΕΚ, της σχολικής εκπαίδευσης και της εκπαίδευσης ενηλίκων** | **1 Φεβρουαρίου 2018** |
| Κινητικότητα των ατόμων στον τομέα της νεολαίας | 26 Απριλίου 2018 |
| Κινητικότητα των ατόμων στον τομέα της νεολαίας | 4 Οκτωβρίου 2018 |
| Κοινά διπλώματα μάστερ Erasmus Mundus | 15 Φεβρουαρίου 2018 |

|  |  |
| --- | --- |
| **Βασική δράση 2** | |
| **Στρατηγικές συμπράξεις στον τομέα της νεολαίας** | **1 Φεβρουαρίου 2018** |
| **Στρατηγικές συμπράξεις στον τομέα της εκπαίδευσης και της κατάρτισης** | **21 Μαρτίου 2018** |
| Στρατηγικές συμπράξεις στον τομέα της νεολαίας | 26 Απριλίου 2018 |
| Στρατηγικές συμπράξεις στον τομέα της νεολαίας | 4 Οκτωβρίου 2018 |
| Συμμαχίες γνώσης | 28 Φεβρουαρίου 2018 |
| Τομεακές συμμαχίες δεξιοτήτων | 28 Φεβρουαρίου 2018 |
| Ανάπτυξη ικανοτήτων στον τομέα της τριτοβάθμιας εκπαίδευσης | 8 Φεβρουαρίου 2018 |
| Ανάπτυξη ικανοτήτων στον τομέα της νεολαίας | 8 Μαρτίου 2018 |

|  |  |
| --- | --- |
| **Βασική δράση 3** | |
| Συναντήσεις νέων και υπευθύνων για τη λήψη αποφάσεων στον τομέα της νεολαίας | 1 Φεβρουαρίου 2018  26 Απριλίου 2018  4 Οκτωβρίου 2018 |

|  |  |
| --- | --- |
| **Δράσεις Jean Monnet** | |
| Έδρες, ενότητες, κέντρα αριστείας, υποστήριξη σε ιδρύματα και ενώσεις, δίκτυα, σχέδια | 22 Φεβρουαρίου 2018 |

|  |  |
| --- | --- |
| **Δράσεις για τον αθλητισμό** | |
| Συμπράξεις συνεργασίας | 5 Απριλίου 2018 |
| Μικρές συμπράξεις συνεργασίας | 5 Απριλίου 2018 |
| Μη κερδοσκοπικές ευρωπαϊκές αθλητικές εκδηλώσεις | 5 Απριλίου 2018 |

Μπορείτε να ανατρέξετε στον οδηγό του προγράμματος Erasmus+ για λεπτομερείς οδηγίες σχετικά με την υποβολή αιτήσεων.

**6.   Πλήρεις πληροφορίες**

Τους λεπτομερείς όρους της παρούσας πρόσκλησης υποβολής προτάσεων, συμπεριλαμβανομένων των προτεραιοτήτων, μπορείτε να τους βρείτε στον οδηγό του προγράμματος Erasmus+ στην ακόλουθη διεύθυνση:

http://ec.europa.eu/programmes/erasmus-plus/resources/programme-guide\_el

Ο οδηγός του προγράμματος Erasmus+ αποτελεί αναπόσπαστο μέρος της παρούσας πρόσκλησης υποβολής προτάσεων και οι όροι συμμετοχής και χρηματοδότησης που διατυπώνονται στον εν λόγω οδηγό ισχύουν πλήρως για την παρούσα πρόσκληση.

[(1)](http://eur-lex.europa.eu/legal-content/EL/TXT/?uri=CELEX:C2017/361/04#ntc1-C_2017361EL.01003201-E0001)  [ΕΕ L 347 της 20.12.2013, σ. 50](http://eur-lex.europa.eu/legal-content/EL/AUTO/?uri=OJ:L:2013:347:TOC).

[(2)](http://eur-lex.europa.eu/legal-content/EL/TXT/?uri=CELEX:C2017/361/04#ntc2-C_2017361EL.01003201-E0002)  Στις δραστηριότητες Jean Monnet μπορούν να συμμετέχουν οργανισμοί από όλο τον κόσμο.

[(3)](http://eur-lex.europa.eu/legal-content/EL/TXT/?uri=CELEX:C2017/361/04#ntc3-C_2017361EL.01003201-E0003)  Το ποσό αυτό περιλαμβάνει τα ποσά για τη διεθνή διάσταση της τριτοβάθμιας εκπαίδευσης (328 εκατομμύρια ευρώ συνολικά).

[Top](http://eur-lex.europa.eu/legal-content/EL/TXT/?uri=CELEX:C2017/361/04#document1)